
	OBČINA IZOLA – COMUNE DI ISOLA

župan – IL SINDACO 
Sončno nabrežje 8 – Riva del Sole 8

6310 Izola – Isola

Tel: 05 66 00 100, Fax: 05 66 00 110

E-mail: posta.oizola@izola.si
Web: http://www.izola.si/


Številka: 
466-75/1997
Datum: 
28.07.2005

OBČINA IZOLA-COMUNE DI ISOLA

Članom občinskega sveta

Zadeva:  Neposredna prodaja sorazmernega dela parcele štev. 590/1 k.o. Izola;  obrazložitev

Stranka Ivan Dekovič iz Izole, Trubarjeva ulica 14, je na Občino Izola podala vlogo za odkup sorazmernega dela gradbene parcele k objektu Trubarjeva ulica 14, Izola, stoječega na parc. št. 590/1 k.o. Izola. Parc. št. 590/1 k.o. Izola sestavlja stanovanjska stavba v izmeri 116 m2, njiva v izmeri 47 m2, funkcionalni objekt v izmeri 10 m2 in dvorišče v izmeri 5 m2.

Stranka je z listinami izkazala upravičenost do vložitve vloge, vpis v zemljiško knjigo pa ni mogoč, dokler stranka ne odkupi sorazmernega dela gradbene parcele. 

Objekt je vpisan v kataster stavb in identificiran z identifikacijsko številko 947, stanovanje v lasti stranke pa je identificirano z identifikacijsko številko 947/1, stanovanje v prvi in drugi etaži, v izmeri 116,01 m2. Iz elaborata za vpis objekta v kataster stavb izhaja, da je stranka lastnik 34,92% objekta, zaradi česar ji pripada tudi sorazmerni del gradbene parcele. Pred vknjižbo lastninske pravice na stanovanjski enoti in solastninske pravice na skupnih delih in napravah mora stranka zato odkupiti še sorazmerni delež dvorišča na parceli štev. 590/1 k.o. Izola, in sicer 18,16 m². 

O prodaji solastnega dela enemu  izmed etažnih lastnikov v objektu Trubarjeva ulica 14, Izola je občinski svet že odločil.

Vrednost sorazmernega dela dvorišča na parc. št. 590/1 k.o. Izola v izmeri 18,16 m2 je določena na podlagi cenitvenega poročila o izračunu primerjalne tržne vrednosti za 1 m2 zemljišča in znaša 27.117,00 SIT/m2 na dan 31.05.2005 oziroma 492.444,72 SIT.

Komisija za vodenje in nadzor prodaje občinskega premoženja je predmetno prodajo obravnavala in potrdila neposredno prodajo sorazmerna deleža 34,92% dvorišča na parc. št. 590/1 k.o. Izola, v izmeri 18,16 m², za ceno 27.117,00 SIT/m2 na dan 31.05.2005, revalorizirano na dan sklenitve pogodbe.

Ker gre za prodajo zemljišča za smotrno izkoriščanje in zaokrožitev gradbene parcele, kot to določa šesta alinea 91. člena Zakona o urejanju prostora (Uradni list RS, št. 110/2002 in 8/2003), lahko občina ta zemljišča proda s sklenitvijo neposredne pogodbe. Nepremičnina je vključena v letni načrt prodaje stvarnega premoženja, in sicer pod točko 9 Prodaja delov gradbenih parcel - skupaj.

Predlagani sklep velja kot sprejem posamičnega programa prodaje v skladu z Zakonom o javnih financah ter Uredbo o pridobivanju, razpolaganju in upravljanju s stvarnim premoženjem države in občin.

Glede na to, da je izkazan interes za nakup zemljišča, da je neposredna prodaja zemljišča, skladno s šesto alineo 91. člena Zakona o urejanju prostora možna in predvidena v načrtu prodaje stvarnega premoženja za leto 2005, predlagamo članom Občinskega sveta, da sprejmejo sklep o neposredni prodaji sorazmernega dela parcele št. 590/1, k.o. Izola, v izmeri 18,16 m², Ivanu Dekoviču iz Izole, Trubarjeva ulica 14, in sicer za ceno 27.117,00 SIT/m2 na dan 31.05.2005, revalorizirano na dan sklenitve pogodbe.

Obrazložitev pripravil:

Urad za okolje, prostor,

Gospodarstvo in nepremičnine

Oddelek za nepremičnine

Vodja oddelka:







Županja:

Ana Jamnik








Breda Pečan

Priloge:

- predlog sklepa

- mapna kopija

	OBČINA IZOLA – COMUNE DI ISOLA

OBČINSKI SVET – CONSIGLIO COMUNALE 

E-mail: posta.oizola@izola.si

Številka: 466-75/1997
Datum: 

Na podlagi 29. člena Zakona o lokalni samoupravi (Ur. list RS, št. 72/93, 6/94 - odločba US, 45/94 - odločba US, 57/94, 14/95, 20/95 - odločba US, 63/95, 73/95 - odločba US, 9/96 - odločba US, 39/96 - odločba US, 44/96 - odločba US, 26/97 - dopolnitev, 70/97, 10/98, 68/98 - odločba US, 74/98, 12/99 - sklep US, 16/99 - popravek sklepa US, 59/99 - odločba US, 70/00, 100/00, 28/01, 16/02 - sklep US, 51/02, 108/03 - odločba US in 72/2005) ter 30. člena Statuta Občine Izola (Uradne objave, št. 15/99, 8/00 in 8/2005) je Občinski svet Občine Izola na svoji seji dne _________ sprejel naslednji

SKLEP

1.

Občina Izola proda Ivanu Dekoviču iz Izole, Trubarjeva ulica 14, lastniku stanovanjske enote, identificirane z identifikacijsko številko 947/1, stanovanje v prvi in drugi etaži, v izmeri 116,01 m2, sorazmerni delež dvorišča in njive na parc. št. 590/1, k.o. Izola, v skupni izmeri 18,16 m² kot del gradbene parcele k stanovanjskemu objektu Trubarjeva ulica 14 v Izoli.

2.

Nepremičnina iz prve točke tega sklepa se proda z neposredno pogodbo za ceno 27.117,00 SIT/m2 na dan 31.05.2005, revalorizirano na dan sklenitve prodajne pogodbe.
3.

Urad za okolje, prostor, gospodarstvo in nepremičnine, Oddelek za nepremičnine se zadolži za pripravo prodajne pogodbe.
4.

Sklep velja kot sprejem posamičnega programa prodaje v skladu z Zakonom o javnih financah ter Uredbo o pridobivanju, razpolaganju in upravljanju s stvarnim premoženjem države in občin.

5.

Sklep stopi v veljavo takoj.










Županja










Breda Pečan

Sklep dostaviti:

· Ivan Dekovič, Trubarjeva 14, Izola
· zadeva 466-75/1997
